LidanRubinov/Halacha-QA huggingface dataset:
שאלה: הדרכה: אני ברוך ה לא מדבר עם בנות כמעט בכלל,אבל יש אחת שאני מכיר מעברי איתה ואני מרגיש שאני באמת אוהב אותה. הקשר שלנו הוא בערך " " אבל אני אוהב אותה ואני לא יודע מה לעשות נראלי הזוי שנגיע לחתונה. אשמח הרב להדרכה מה לעשות (אנחנו בני 18)
תשובה: בני 19 יכולים. אם תכירו ותרגישו בשלים לכך, אין סיבה שלא להתחתן בעוד שנה. לכן מותר לך כבר עכשיו, להעביר לה מסר שאתה מתעניין בה: בשיחה ישירה, במכתב, בעזרת חברים או חברות משותפים לשניכם וכד  אתה יכול להציע לה, אם היא מעוניינת, להיפגש בעוד חצי שנה פחות או יותר. כדי להתחיל להכיר יותר טוב, אפשר ונכון להכיר זה את זה מספר חודשים לפני שמתחתנים.
שאלה: הגעה לתפילה באיחור בשבת: אני אמא לילדים קטנים ולרוב מגיעה לביה"כ בשבת בסביבות תפילת 18 של שחרית או לקראת קריאת התורה. שאלתי היא, כיצד עליי להתפלל במצב כזה, מאיפה אני מתחילה ומה החלקים החשובים שעליי להתפלל, בשאיפה להשתלב בתפילה הכללית. מוסיפה כי אני לא גדלתי בבית דתי ועברית היא לא שפת האם, כך שאני מעט איטית מאחרים ובכל זאת חשוב לי להתפלל בכוונה גם אם זה רק חלק מהתפילה. מראש!
תשובה: על פי ההלכה נשים אינן חייבות בתפילה כגברים, מאחר וזו מצוות עשה שהזמן גרמא. עם זאת, נשים רבות רוצות להתפלל. לכן, במקרה כזה יש לומר ברכות השחר וקריאת שמע, ואח"כ אפשר להשתלב בתפילה (בניגוד לבנים שחייבים בתפילה המלאה). אכן כפי שכתבת, פסק השולחן ערוך (או"ח א, ד ): "טוב מעט בכוונה מהרבות שלא בכוונה" - כאשר אי אפשר להגיד הרבה בכוונה, עדיף מעט איכותי מהרבה מלל ללא כוונה (וזה מדובר בדברים שאינו מחוייב בהם מן הדין, כגון תחנונים וסליחות או ריבוי המזמורים בפסוקי דזמרה, וכן כאמור תפילת נשים, אבל במה שמחוייב מהדין כמו קריאת שמע, ברכות ועמידה וכדומה לא אמרו את זה, כך נראה לענ"ד מסברא וכן ממה שפסק השו"ע הזה הוא דווקא בסימן א, בהקשר לתחינות שראוי וכדאי להוסיף ואינם מן הדין). ויתקבלו תפילותיך ברצון!   התשובה ניתנה בידי חתנו של הרב.
שאלה: ברכות הנחת תפילין: כבוד הרב אני מתחיל להניח תפילין ויש לי כמה שאלות לגבי הברכות. 1. בסידור שיש לי כתוב שלפני שמניחים צריך לומר "לשם יחוד." ובסוף אחרי הנקודותיים כתוב בסוגריים (שתי פעמים). א.האם הכוונה שאקרא את המשפט האחרון "ויהי נעם. ומעשה ידינו כוננהו" פעמיים? ב. האם צריך לומר ברכה זו לפני שמתחילים להניח או אחרי שתחלתי לשים את התפילין על הזרוע (כלומר ממש לפני שאומרים ". וציונו להניח תפילין")? 2. לפי חוברת של חבד צריך להגיד קריאת שמע ולא את הפרשיות. מה עדיף לומר?
תשובה: ב"ה מזל טוב. 1)הפסוק ויהי נועם לומר פעמיים. אבל לא כדאי לך לומר את נוסח הלשם יחוד הארוך. יש נוסח קצר. 4 שורות בלבד. זה יותר מתאים לך.(מופיע בסידור של הרב אליהו) 2)לפני הברכה. 3)לומר את הפרשיות "קדש לי " ו,והיה כי יביאך". בהצלחה, עוזיאל אליהו,. 2)
שאלה: בן דוד שלי מגמגם: לכבוד הרב בן דוד שלי מגמגם מותר לו לקרוא בתורה והתפילות שלו מתקבלות? לכבוד הרב
תשובה: תפילותיו מתקבלות ככל אדם, בהתאם לכוונה ולהשתדלות. לגבי קריאה בתורה בציבור, הדבר תלוי בחומרת הגמגום. יש לשאול רב ששמע אותו קורא.
שאלה: הכשרת מיקרוגל: לכבוד הרב, רכשתי מיקרוגל מאדם שלא ידוע אם הוא שומר כשרות או לא. השאלה היא: מה הדרך להכשיר את המיקרו מחמת הספק? והאם יש הקלות משום הספק, שמא הוא שומר על דיני הכשרות. איתמר
תשובה: במקרה כזה יש להמתין יממה, לנקות היטב, ולהרתיח בו כוס מים עם מעט סבון
שאלה: קיום נדר עבור בני: בני בן 18 ניצל ממעורבות בתאונה קשה ע"י שברגע האחרון עבר לרכב אחר בעוד שהרכב הראשון בו היה אמור לנסוע התהפך ונהרס קליל ונוסעיו ניצלו בנס. בשמחת ההצלה הוא אמר שיעשה סעודה עם חבריו בציון הרשב"י. הזמן עובר וזה כבר לא כ"כ חשוב בעיניו. האם אוכל לעשות את הסעודה במקומו ולהודות על הצלתו? זה ייחשב לו כקיום נדרו?
תשובה: לא תוכל. עליו לקיים נדרו או להתירו, יש להקפיד מאד בנדרים
שאלה: טעות בגט: כבוד הרב כשקיבלתי את הגט הרב טעה טעות כתיב בשמי, ליתר דיוק בשמי ה 2 (יש אנשים שקוראים לי בשם1 ויש כאלו בשמי ה 2 ). מה זה אומר לגבי? האם לפי ההלכה אינני גרושה? מראש והמשך יום טוב
תשובה: יש לסור באופן דחוף לבית הדין לסידור גט כשר בהוראת בעלך. יתכן שיכשירו את הנוכחי ויתכן שיכתבו חדש, תלוי בטיב הטעות. עד אז אסור להתחתן עם אדם אחר. בהצלחה
שאלה: האם מותר להתפלל בהיותי יחפה?: כבוד הרב האם מותר לברך להתפלל בהיותי יחפה? מראש והמשך יום טוב
תשובה: ב"ה, אי אפשר להתפלל יחפים, צריך להתפלל כמו שעומדים מול אנשים חשובים. דני ארגמן
שאלה: הבטחות לפני בחירות: לרב שרלו פוליטיקאים כדרכם מבטיחים לפני הבחירות הרבה הבטחות. אך למרבה הפלא כאשר הם נבחרים הם פתאום "שוכחים" מההבטחות ועושים מה שבראש שלהם. האם פוליטיקאי חייב לקיים את הבטחותיו או שבגלל שכולם עושים זאת, וגם הציבור יודע זאת, ההבטחות שלהם הם רק מראה לאמונות שלהם ולאג נדות שלהם והם לא מחוייבים
תשובה: אשמח אם תקרא את המאמר הבא: העוסק בדיוק בשאלה שאתה שואל. ויישר כוח
שאלה: הליכה לבית קברות בשנה ראשונה: האם מותר לי לעלות לקבר של בעלי במשך השנה הראשונה לפטירתו. ( בעלי נפטר לפני כחודשים)
תשובה: בשנה הראשונה הנפטר נידון יותר משאר השנים ולכן נהגו להמנע. אם יש סיבה אישית לעליה כגון געגוע גדול, מותר לעלות.
שאלה: מזונות במקום שהכל ונזכר אחרי האוכל: אכלתי משהו שבירכתו שהכל, ובירכתי עליו בטעות מזונות ונזכרתי רק אחרי שסיימתי את האוכל.איך צריך לנהוג מכאן? בבקשה תענו לי לפני שיעבור לי הזמן! אם אני יראה שכבר עובר לי הזמן אז אני רק יגיד נפשות. אני מקווה שזה ר!
תשובה: לברך נפשות.
שאלה: צום בשבת: השנה טעניות י"ז בתמוז וט באב יוצאים ביום שבת. האם דוחים את הטענית ליום ראשון?
תשובה: לך אני מקווה ובטוח שעד אז יבנה בית המקדש וימים אלו יהיה ימי ששון ושמחה. האם נדחה את ימי השמחה משבת ליום ראשון - סביר שכן כדי שנוכל לנגן ולרקוד. אם חלילה לא יבנה בית המקדש - לא נצום בשבת אלא הצום ידחה ליום ראשון ובשמחה דוד לוי 098987548
שאלה: השמצות נגד תלמיד חכם: שמעתי השמצות רבות נגד הרב. יש ענייין היום בכלל בהשמצות האלה?
תשובה: אין מקום להשמצות נגד אנשי ציבור בכלל ורבנים בפרט. זה מעשה נורא שיש לו תוצאה אחת בטוחה: חילול ד. דרך ההשמצות לעולם לא נגמרת במקום אחד, כל מי שעוסק בהשמצת רבנים ימצא שבסופו של דבר מושמצים גם הרבנים שלו. עלינו לשנן ולזכור את האמור באבות (ב  י): "והוי מתחמם כנגד אורן של חכמים, והוי זהיר בגחלתן שלא תכוה, שנשיכתן נשיכת שועל, ועקיצתן עקיצת עקרב, ולחישתן לחישת שרף, וכל דבריהם כגחלי אש".
שאלה: דחוף מאוד: הרב אני צריך עזרה, אני גרמתי הרבה צער בבית כי חזרתי בתשובה (לא רואה טלויזיה, לא מדבר רכילות, וכו, רק לומד את המקצוע שלי ולומד תורה ורואה הרצאות) ההורים שלי אמרו שזה לא מקובל עליהם והם בוכים כל הזמן, החלטנו שאני אצא מהבית ואבוא לבית רק בשבתות. הרב, כל שבוע שאני בא לבית מבזים אותי צועקים עליי ובוכים, היום זה הגיע לאיומים (תשתנה מיד וזה. אבא שלי. חשבתי שזה יגיע לכדי אלימות), אני מפחד על ההורים שלי, הם יכולים חס ו לקבל התקף לב, מה אני עושה? יש לי עדיין אפשרות היום לברוח ולהתארח בישיבה לבעלי תשובה סליחה על המצב הקשה הזה שאני משתף אותך אבל מה לעשות?? כמה נשקים יש ליצר הרע??
תשובה: חזק ואמץ בדרכך, לשוב אל ד  ואל טובו. כיבוד אב ואם זו מצוה חשובה מאד, ויסודה בבין אדם למקום ולא בבין אדם לחבירו. אם רבש"ע שם אותך כבן להורים אלה, אזי עליך לכבדם ולחפש מהם האוצרות שתוכל ללמוד מהם. כבוד זה, כפוף לקיום המצוות ולתלמוד תורה. על כן אין להקשיב להם כלל כאשר הם מרפים ידיך מעבודת ד  ומן המצוות. עליך להמשיך להיות ירא שמים, שומר שבת, ולהתחזק ככל יכלתך בתורה. את ההורים יש לכבד בשפה, ובממון כאשר יצטרכו לכך. אל תענה להם כאשר משפילים אותך, אלא קבל זאת באהבה כרבי טרפון- על כאב תגיב בחיבוק, על מילים בוטות תגיב במחמאה, על פנים זועפות תגיב בחיוך אוהד. אם אינך יכול לשאת אותם והם מניעים אותך מן המצוות, או שאינם יכולים לשאת אותך, אזי תגיע פחות לביתם ותתארח בישיבה כפי הצעתך. זו החלטה שלך כמי שמכיר את המציאות סביבך ואת האפשרויות. חזק ואמץ
שאלה: סבא מגולגל בציפור מסתורית: לפני שעתיים נכנסה אלינו ציפור לבית שמסרבת לעזוב. אותה ציפור הולכת אחרינו לכל מקום ויושבת עלינו. סבא שלי נפטר לפני 3 שנים ובעוד חודש אנחנו נציין את האזכרה שלו, הציפור ישבה על הכיסא שבו הוא נהג לשבת, וניקרה מספר פעמים את השרשרת של סבי ז ל שאימי עונדת אותה. בנוסף, אמרנו לציפור שאם היא גלגול נשמה של מישהו שתתן לו סימן ותעוף על כיסא שהיה קרוב אלינו וכעבור מס שניות היא אכן עשתה זאת. רצינו להתייעץ איתך לגבי המקרה הנ ל, מה זה יכול לסמן? והאם אנחנו צריכים לעשות משהו עבור אותה נשמה? ובשורות טובות בע ה.
תשובה: יתכן שהציפור היא גלגול נשמתו, אך לא בהכרח. העקרון המנחה העולה מדברי רבותינו הראשונים הוא כך- המציאות הרזית הבאה אלינו מעולמות עליונים, אינה צריכה להטריד את חיינו אלא להיות מושפעת מחיינו. האדם מקבל את ערכו ואת מרצו מן התורה, דהיינו מקיום המצוות הגלויות ודבקות בד. אין זה מעלה ואין זה מוריד אם הציפור היא סבכם, שהרי לפני מקרה זה ואחריו, אתם באותו מקום רוחני- מצווים לעסוק בתורה ולקיים מצוותיה. המקרים הללו אינם צריכים להשפיע עלינו, אלא אנו עליהם. דהיינו, לא להתפחד או לפעול בשל מקרה זה, אלא להתחזק ביראת שמים כתמיד, ומה טוב יהיה אם כל אחד מבני המשפחה יקח עליו בלי נדר עוד עשר דקות ביום של לימוד תורה לעלוי נשמת הסב.
שאלה: לסביות והומואים: היי, למי שזה נשלח. אני דניאל בן 13 עוד מעט. זה גיל די צעיר לשאלות שאני אשאל כאן. במיוחד שזה על נושא כזה. (לסביות והומואים) אז בכל זאת. נתחיל : בפרק ויקרא - כתוב "ואת זכר לא תשכב משכבי אשה תועבה הוא" נכון? תועבה זה בעצם מלוכלך. אז סבבה, אבל יש הומואים שלא שוכבים אחד עם השני אז מה? מותר בכלל אולי רק להמשך לאותו המין אבל לא לעשות מעשי. סדום איך נקרא לזה.? אוקיי זה לא הכל לא סיימתי לשאול. עכשיו בין לסביות. לסביות לא כתוב דבר על זה. תראה, לסביות לא יכולות לשכב נכון? אז איך? אז כן מותר להיות לסבית? עדיין לא הבנתי את הקטע הזה. ובכללי, אני חושב שלקב ה אכפת רק מהמעשים שאנחנו עושים כאלו בעצם אכפת לו מאדיבות ונתינה, ואני חושב שמותר לנו לאהוב את מי שאנחנו אוהבים. אגב, אני לא חושב שיענו לי על זה. כן אני שואל יותר מדי. אבל יש לי עוד שאלה, האם מותר לאשה להשתנות לגבר? נקרא לזה, טרנסג נדר. היא מרגישה שהיא בן אז היא משתנה לבן. זה מותר? והאם מותר להיות הומו דתי או לסבית דתייה? כי יש המון כאלה. אז אלוקים ישלח את ההומואים הדתיים והלסביות הדתיות לגיהינום או גן עדן?. (לא משנה מה תהיה התשובות לכל זה, יכול להיות שאלוקים לא מרוצה בכלל מהתשובות שיש לנו. )
תשובה: לך מה אנו מה חיינו השאלה היא מה אני עושה בעולם הזה - האם אני כאן כדי להיות עובד ה  או שאני כאן כדי למלא את תאוותי כמו בעל חיים או שאני מתחת לדרגה זו ומטפח תאוות אחרות. כל יהודי צריך להיות במדרגה העליונה - הוא נברא כדי לעבוד את השם בעולם הזה. חלק מכך זה לחנך ולהרגיל את עצמנו שאנו אוהבים מה שהשם אוהב ואנו מפתחים דחיה לכל דבר או מעשה או חפץ שהשם אינו אוהב. יצרים כל אדם נברא עם יצרים, מי יותר ומי פחות. והאתגר של כל אחד הוא לגבור על היצרים שלו או לנתב אותם למקום שה  ציוה אותו. לגברים אתגר גדול יותר ולכן הם נקראים  גבר  כי כל חייהם הם עסוקים בהתגברות על היצרים. לנשים מעט פחות ולכן הן לא זכו לכינוי זה. בכל מקום בתורה תועבה זה דבר שנוי בעריות הקבה כותב כך על כל דבר שאינו כדרכו, כדרך הטבע. כל אדם חייב להרגיל את עצמו לשנוא את מה ששנוי על הקב"ה. לכן לגבי כל דבר כזה - חובה לשנוא את המעשה. קשרים ללא מעשה הם לא ראויים. הם נקראים בתורה מעשה ארץ כנען או מעשה ארץ מצרים שאין לעשותם בשום מקום ומי שעושה אותם בארץ ישראל (ארץ מיוחדת שעיני ה  בה בכל ימות השנה) הארץ מקיאה אותו. כל מגע (או מראה) מיני, או מעורר, הוא אסור אלא האיש עם אשתו כאשר היא טהורה. כמובן שיש דרגות באיסורים כמו שלגבר רגיל מותר לישון באותו חדר עם גבר נוסף אבל אסור לו עם אשה. (ונראה שגבר הנמשך לגברים צריך להקפיד לא לישון איתם באותו חדר) סיכום אנו לא אוהבים את מי שאנו רוצים אלא את מי שטוב בעיני השם ורק מי שאיתו אנו יכולים להתקדם בעבודת השם בעולם הזה (גם עבודת המידות גם הבאת ילדים וגם נתינה לחברה) שינוי מין עיין בספר החינוך לגבי איסור כלאיים שם הוא מסביר שאסור לזרוע בסמוך ירקות שמא יתערבבו העלים וכל מין עלול להראות בערבוב. ירקות ורק שיראו כאילו התערבו שני מינים של הקבה. מכאן נלמד שדברים אלו אינם רצון השם ובפרט שברוב המקרים יש פגיעה באיברי ההולדה שזה איסור בפני עצמו האסור לכל בני האדם (גם יהודי וגם מי שאינו יהודי) דוד לוי
שאלה: שמירת נגיעה: היי. שמי דניאל :) אם למשל, לבחורה יש חבר (בן זוג) אז מותר לחבר, לשמור נגיעה מכולם אבל לא לשמור נגיעה ממנה? כאלו שנגיד הם כן יגעו אחד בשני ( נגיד חיבוקים וזה ) אבל לאחרים הוא ישמור נגיעה? זה מותר? או אסור? דחוף! יום מצויין ושבת :)
תשובה: אסור, אלא אם התחתנו והיא טהורה
שאלה: בשר וחלב:, רציתי לדעת מה עליי לעשות. אז ככה אני ממתין בן בשר לחלב 6 שעות. הבעיה היא שזה מאוד קשה לי והגעתי למצב שאני לא אוכל בשר בצהריים יותר רק בערב, כי אני מרגיש שאני בנסיון כי כל פעם בצהריים שאני אוכל בשר, כל הדברים החלבים קופצים לי לראש ואני מאוד מתפתה לאכול אז אני פשוט מעדיף לא לאכול בשר. העניין הגדול הוא שלפי העדות של ההורים שלי אני לא מחויב כלל לשמור בכלל 6 שעות (ההורים שלי אבא אשכנזי, ואמא תמניה ולפי ההלכה בדקתי ושניהם מחויבים ב- 3 שעות), אבל בעיקרון לפני כמה שנים פשוט כולנו שמרנו 6 שעות וגם אני. יש אפשרות שאני אוכל לחזור ולשמור 3 שעות?
תשובה: הספרדים נוהגים שש שעות או חמש שעות ומעט, וזהו עיקר הדין עבורם. האשכנזים מעיקר הדין ממתינים שעה כחומרא. אך נהגו כדברי רמ"א להמתין גם הם כספרדים. יש שנהגו להמתין שלוש שעות כהבנה מסויימת בראשונים, אולם ראוי להמתין כשש שעות. המשפחה צריכה לנהוג כאביך, והוא כמנהג אביו. יש לברר מה נהגו ולהמשיך בכך. אם נהגו שלוש שעות בבית אביך, ואתה רואה שאם תנהג כשש תיפול בכך, אזי מותר להקל לשמור שלוש כמנהג אביך. וכשתתגבר על תאוות האכילה עם השנים, תקפיד כשש שעות.
שאלה: הסכנה באיסוף תרומות בצמתים: אני חילוני אך אני מוצא יופי רב במצוות רבות ביהדות. אחת המצוות, ואולי החשובה ביותר מכולן, היא "ונשמרתם מאוד לנפשותיכם", המצווה עלינו להעמיד את החיים כערך עליון. מסיבה זו, אני רוצה לשאול על תופעה שמטרידה אותי במיוחד. לא אחת אני נוהג, ובצמתים עוצרים אותי אנשים דתיים המבקשים שאתרום להם כסף למטרות שונות. אנשים אלה מסכנים את עצמם, וגם את הנהגים. הקש ששבר את גב הגמל, שבגינו אני פונה לאתר זה, הוא צעיר, בן 15 בערך, שלדעתי בזכות רחמי שמים חי היום. כמעט נכנסתי בו כי לא ראיתי אותו. הוא הגיח מבין שתי מכוניות גבוהות מהמכונית שלי, וניגש אלי. מכיוון שמדובר בנער, הייתי חייב לעצור בצד כדי להבהיר לו שהוא חי בנס ושלא יחזור שוב על מה שעשה. הוא אמר לי שהוא ראה אותי ושלא היה קורה כלום. הבעיה היא שאני לא ראיתי אותו! הייתי יכול לדפוק ברקס ומישהו היה נכנס בי, כי לא ראיתי אותו. אחרי ההבהרה שלי, שלדעתי עברה מאוזן אחת לאוזן השניה, הוא ניסה לדחוף לי קונטרס של ברסלב. וכאן אני אשאל-האם הכסף שנאסף למטרות קודש אני מניח, שווה את הסיכון? אם אותו נער היה נהרג לא עלינו, כל הכסף שאסף היה שווה משהו? האם אין חינוך לעניין הזהירות בדרכים? מה קרה לאיסוף הכספים מדלת לדלת או מחוץ למרכולים כמו פעם? מדוע צריך לעשות זאת בצמתים תוך סיכון מובהק הן של אוספי הכספים והן של הנהגים? הייתי רוצה שתבוא פסיקת הלכה מחמירה במיוחד בנושא, שתכלול רבנים רבים, שתוקיע את התופעה ותבהיר שמדובר בסכנת חיים לכל דבר ועניין, נוסף על חינוך בלתי מתפשר לזהירות בדרכים. אשמח לתגובה. שבת ומבורך.
תשובה: את המצוות אנו שומרים לא בשל היופי שלהן, אלא בשל ציווי ד  אותנו להיות אנשי קודש המקיימים את מוסר הקודש, דהיינו מצוות בין אדם למקום ובין אדם לחבירו. שמירת הנפש היא מצווה נכבדה, אולם אינה החשובה ביותר שכן ישנן מצוות הדוחות אותה- רצח, ניאוף, ע"ז, כיבוש א"י. ואמנם את רוב המצוות היא דוחה, אולם היא משנית לעצם האמונה בד  ולכפיפות למצוותיו, כפי העולה מההלכה שבשעת השמד מוסרים את הנפש אף על מנהג קל, שכן עקרון הנאמנות לד  נתון על המאזניים. לשאלתך- אתה צודק שיש איסור הלכתי ברור לאסוף כסף או לחלק חוברות בכבישים, וגם אם מחלקים ענייני תורה או אוספים צדקה, הדבר אסור מדאורייתא שנאמר  ונשמרתם מאד לנפשותכם  ונאמר  אך את דמכם לנפשותיכם אדרוש. וודאי אין לתרום או לקחת חוברות ממי שמסכנים נפשם ועוברים על איסורי תורה בכך, ויש בזה משום מסייע לדבר עבירה שמעודד אותם להמשיך. מניין לנו שהליכה בכביש מסוכנת? מן המומחים לדבר, שהם משטרת התנועה אשר בדקה זאת. הם הובילו לחקיקה שהדבר אסור, משום שהוא מסוכן, ועל כן הערכתם זו היא המצע גם לפסיקה ההלכתית שהדבר אסור מצד סכנת הנפש. כל זאת כאמור כאשר הדבר נעשה בכביש עצמו, גם אם מדובר ברמזור אדום כשכולם עוצרים. אך אם מדובר באופן שהאדם עומד על המדרכה או אי תנועה, הדבר מותר, ובלבד שאינו מטריד את הנוסעים אלא מאיר להם פנים ומרבה כבוד ד  בעולם.
שאלה: שם האדם והשקפתו: ינו. לגבי שם האדם אומרים שהוא המהות ומשקף את ייעודו של האדם. מה דעתך על השם נוי לגבר? ( לפי המקורות שידועים לך) ובכלל למה יש גברים שנקראים על שם זה. האם זה טוב? ( האם מותר לקרוא לילד בשם נוי אם כן איזה תכונות אופייניות לשם זה ) זה שם טוב? האם השם נוי מורה על התעסקות ביופי? שם שמצביע על יופי שזה ההפך מכיעור. מותר לגבר להתייפות לפי התורה? ( האם השם הזה נשי?
תשובה: על אף שנוי הוא בהטיית זכר בעברית, נהגו לקרוא כך לנשים בעיקר בימינו, ולפיכך יש להמנע מלקרוא כך לגבר. נוי אינו רק במשמעות אסטטיקה, אלא גם פאר והבעה של תוכן עמוק יותר, כנויו של עולם
שאלה: אישה הרה בהבדלה: היי, האם מותר לאישה הרה לערוך הבדלה כאשר אין איש שיעשה זאת במקומה? אם יש רק יין רגיל ולא תירוש.
תשובה: לך אין שום בעיה לאשה להבדיל לעצמה ולשתות יין. כל אשה מגיל מצוות ( 12 ) חייבת בהבדלה לרבות שתית היין או מיץ ענבים, לפי ההלכה בברכת שבוע טוב הריון ולידה בריאים וקלים דוד לוי לשאלות נוספות או דחופות ניתן להתקשר אלי - 098987548
שאלה: הדרכה: ברוך ה אני לא מדבר עם בנות.אבל יש אחת מהיכרותי איתה בעבר ואני ממש מרגיש מאוהב בה. הקשר שלנו הוא " " בערך מה לעשות עם זה הרב?נראלי הזוי שנגיע לחתונה אנחנו רק בני 18 ומצד שני אני אוהב אותה. אשמח להדרכה!
תשובה: ב"ה, אם נראה לך הזוי שתגיעו לחתונה חבל להתחיל קשר שאין לו המשך, ובכלל כדאי בגל הזה לעשות מה שנצרך עכת, צבא ישיבה לימודים אלו תקופות שגורמים לאדם להתבגר ולהיות בשל יותר לנישואים. בהצלחה, דני ארגמן
שאלה: אחוזי ערלה בשזיפים: ברצוננו לשאול לגבי מצב השוק כיום לגבי אחוזי ערלה בשזיפים, האם אפשר להקל (מדובר בשזיפים קטנים צהובים). ברשימה שפרסמתם בפירות החורף לא מופיע, וישנה רשימה של פירות קיץ אך מהמשנה שעברה. נודה לתשובתכם.
תשובה: אם בשנה רגילה אפשר ללכת לפי הרשימות של אחוזי ערלה, השנה הדבר הרבה יותר מסובך. יש גם את הבעיה של הערלה וגם את הבעיה של השמיטה. ערלה- יתכן ובשנה רגילה ניתן לסמוך על הרשימות ולכאורה גם השנה ניתן לעשות כך, אלא שהענין של השמיטה מערער את האפשרות לסמוך על הרשימות של הערלה. הסיבה לכך היא שכמעט כל החקלאים בארץ חתמו על שטר של היתר מכירה והיבול שלהם משווק כ"היתר מכירה". מי שאינו משוק את היבול שלו כ"היתר מכירה" חדוש על כך שהוא לא מכר את הקרקע. אחת הסיבות שהוא מכר יכול להיות בגלל שיש לו יבול שהרבנות לא היתה מתירה לו לשווק- למשל פירות ערלה. ולכן ראוי ולנכון לא לצרוך כלל וכלל פירות וירקות שאין עליהם אישור כשרות. למשל, של היתר מכירה, או אחת האפשריות האחרות של שיווק כגון אוצר בית דין)
שאלה: האם אסור להתסכל על נשים רווקות?: האם אסור להתסכל על נשים רווקות? האם אסור לבלות ולקיים יחסי אישות עם נשים רווקות? איסור ניאוף זה לגבי נשואות
תשובה: אסור, שרובן נידות. וגם אם הן טהורות, אסור לחיות עם אשה ללא קידושין וכתובה.
שאלה: הצטרפות לתפילת שמונה עשרה: לכב הרב, לפני מס שבועות שאלתי את כב הרב שאלה אנסה לנסחה באופן ברור יותר. למיטב הבנתי יש 3 דרגות תפילה למתפלל בציבור: הראשונה והגבוהה ביותר - תפילת לחש יחד עם הציבור ועם הש"צ. השניה - תפילה עם שליח הציבור בחזרת הש"צ השלישית - תפילת לחש עם הציבור ברם כאשר הציבור התקדם עם התפילה ונמצא בשלבים סופיים שלה כאשר המתפלל מצוי בשלבים תחיליים יחסית. במקרה כזה ניתן אולי לטעון כי לא התפלל בציבור כנדרש. השאלה המקדמית הינה באיזה שלב בתפילה המתפלל מצוי בדרגה השלישית ולא בראשונה. בהנחה שיש נקודה כזו נסיק מטבע הדברים שיש נקודה מסויימת בק"ש ו או בברכת גאל ישראל שבמידה והמתפלל נמצא בנקודה זו והש"צ התחיל בתפילת הלחש (וזאת בהנחה כמובן הניתנת לסתירה כי הציבור מתפלל יחד עם הש"צ) שכבר אין טעם כי המתפלל ימשיך בקצב רגיל של תפילתו וזאת כיוון שיתפלל באופן זה בדרגה השלישית. בנסיבות אלו עדיף עבור המתפלל דווקא להאט את הקצב ולהתפלל בדרגה השניה (כי לדרגה הראשונה נוכח מהירות הש"צ או איטיות המתפלל הוא כבר לא יגיע). השאלה הינה במידה והנחות היסוד שלי נכונות - מהי אותה נקודה באמירת הק"ש ו או בגאל ישראל שבה כדאי למתפלל לחתור לתפילה בדרגה 2 במקום דרגה 3? רוב תודות
תשובה: אינני חושב שניתן לסמן נקודה מדויקת בתפילת הציבור, שממנה לא ניצתן להצטרף אליה. צריך לשער - אם הם "בהתחלה" אז מזדרזים להצטרף, ואם לא - אז אין אפשרות להצטרף, אבל הגדרה מדויקת היא ללא מקור
שאלה: מקלחת בתשעת הימים: לכב הרב, 1. מהי עמדתו של כב הרב לגבי מקלחת בתשעת הימים, האם ניתן ואם כן כיצד? 2. אם אני עובד במרבית הזמן בעבודה משרדית בה איני מזיע כל כך ברם כאדם שרגיל להתקלח אני מרגיש תחושה לא נוחה מהעדר מקלחת האם ניתן להתקלח או שעדיף להמנע 3. האם התשובה משתנה לגבי מקלחת לפני שבת? 4. האם התשובה משתנה אם לפני שבת אני מציע יותר בעבודות ניקיון הבית? או שנוכח אירוע כלשהוא אני מזיע יותר מהרגיל 5. האם התשובה משתנה אם אני זוכה להערות בדבר ריח לא נעים מבני ביתי ו או עמיתים לעבודה? רוב תודות
תשובה: א. בזמן הזה, מקלחת אינה תענוג אלא חלק בלתי נפרד מאורח החיים היום יומי, ואי התקלחות היא גם ייסורים וגם פגיעה באחרים (סירחון), ועל כן איני חושב שיש להימנע ממקלחת פושרת. ב. התחושה הלא-נוחה די לה כדי להתיר מקלחת פושרת. ג. בוודאי שלפני שבת הדבר מותר, ולדעתי חובה.
שאלה: גרנולה בשבת: לכב הרב, ראיתי בספר "שמירת שבת כהלכתה" כי אסור לערבב דבש וגבינה בשבת משום איסור לישה? 1. האם מותר לערבב סילאן ויוגורט עם גרנולה? 2. במידה ואסור, האם הוצאת רכיב אחד מן השלושה דלעיל מותרת? 3. האם יש הגבלות לערבוב דגני בקר (דליפקאן או אגוז) ביוגורט? רוב תודות
תשובה: אני מכיר את פסיקת בעל השמירת שבת כהלכתה בנושא זה, אולם היא נראית בעיני תמוהה. לישה היא הפיכה של מוצק לעיסה, וזה לא מה שקורה בדבש וגבינה, ששניהם אינם פרודים. ועל כן, מותר לענ"ד לערבב את כל העירבובים שהצעת למטה. מעבר לכל זה, זו דרך אכילה ולא דרך לישה. ושבת
שאלה: קביעת סעודה - שאלת המשך: לכב הרב, בהמשך לשאלה אשר שאלתי לפני מס שבועות ובכדי לוודא כי איני משוכנע כי המושג קביעת סעודה נהיר לי, במידה ואני אוכל יחד עם 2 פתית, חבילת גבינה 250 גרם (בד"כ זה עם יותר דברים אבל אני שואל לגבי המינימום) מתוך הנחה כי הסעודה תשביע אותי, האם זה נכון כי אני מברך המוציא לחם, ברכת המזון ונטילת ידיים עם ברכה? אם לא, מה המינימום של מזון אשר אני אמור להוסיף לאותם 2 פתית בכדי להיות מחיוב בברכת המזון, המוציא לחם ונטילת ידיים? רוב תודות
תשובה: אני סובר שכן. אתה קובע סעודה על דבר שניתן לקבוע עליו סעודה.
שאלה: תוכן בחופש: הי. אז אני מצטערת אם זה ההיה מבולגן כי גם אני מבולבלת. אני ממש רוצה לצאת מהחופש עם הרגשה שעשיתי משהו משמעותי ואין לי מוסג איך עושים את זה ומה עושים בשביל זה. שאלתי את ההורים והם לא כל כך עזרו. אז אני אשמח לתשובה ממך.
תשובה: לקחת משימה לסיים ספר אורחות צדיקים, ובסוף החופש לעשות סיום עליו עם חברותייך. כל יום, למדי מידה אחת. בהצלחה
שאלה: ברכה נגד קללות: לכבוד הרב, רציתי להתיעץ עמך. אתמול קרה מקרה שהיינו עם אחיינים שלי בגן שעשועים ואחיינית שלי נתקלה בטעות בילדה בת 3 והנ"ל נפלה וקיבלה מכה. הילדה, ברוך השם נראתה ר. האמא והסבתא התחילו לצרוח על אחיינית שלי ולאיים עליה שתרד והם ירביצו לה. קמנו אני ובעלי על מנת לברר על המקרה ולהרגיע את האישה אז היא התחילה לצרוח עלינו ולקלל אותנו. לצערי הרב היא קיללה קללות נוראיות שבחיים שלי לא קיללו אותי ככה. שיהיה לנו שבוע שחור ושנקבל סרטן. אני מאתמול כולי רועדת כשאני חושבת על הקללות הנוראיות שאמרה בלי למצמץ.אלו קללות שבחיים לא הוצאתי מפי לאף אדם. אני מאוד מאוד מפחדת מקללות אלו אני מאמינה בקדוש ברוך הוא. אבל עדיין עושה לי פחד ורע כל הקללות. האם יש אזושהי ברכה שאוכל לומר על מנת לבטל את הקללות האלו? ושיהיה שבוע טוב ורק בריאות לכולם
תשובה: שומר ד  כל אוהביו, ועל כן יש לחזק מידת האהבה לד  ולבריותיו. הגבירי בליבך את הרחמים והחמלה כלפי אותה משפחה, עד כדי לימוד זכות שודאי נוראות החיים הובילו אותם לתחתית המדרגה הזו. במקביל תנו צדקה, כתמיד.
שאלה: עשבים בשנת שמיטה: יש לנו חצר במתמלאת כל הזמן בהמון עשבים. קיצרנו כמה פעמים מעל פני הקרקע, אבל הם שבים וגדלים במהירות. יש לנו ילדים קטנים ואנו חוששים מפני נחשים ומזיקים אחרים. האם מותר לעקור את העשבים? בנוסף, יש עשבים שכבר נפלו והתייבשו ומתו. האם אותם מותר לעקור בשביל לנקות את השטח?
תשובה: מותר לעקור במקרה זה, ראוי לא הכל בפעם אחת
שאלה: נשים וצניעות: הרב, האם מותר לנשים לראות תכנים לא צנועים? (אני מבינה את הסיבה שלגברים אסור אבל לא ככ מבינה את הסיבה למה לנשים אסור. הרי מה זה כבר יכול לעשות?) האם מותר ללבוש חולצה קצרה אם אני נמצאת רק בחברה של נשים ללא גברים?
תשובה: א. תכנים לא צנועים אסור, משום שהדבר מוביל אותן לחטא ולהרהור חטא, ונאמר  לא תתורו אחרי לבבכם ואחרי עיניכם אשר אתם זונים אחריהם. אולם אינן חייבות להקפיד שלא לראות טפח מגולה בחברתה, שיער מגולה וכדומה. ב. מותר, ובלבד שהיא אינה משדרת התפרקות מן הצניעות אלא צורך ענייני
שאלה: שם מתאים: רציתי חוות דעתך על השמות הבאים לבן אריאל, סהר, רהב האם השמות טובים? אודה על תשובתך
תשובה: אריאל הוא שם טוב וראוי
שאלה: יהדות: הרב בזמן האחרון מציקה ואף מטרידה אותי השאלה- איך אני יודעת שאני דתיה לאומית זה רצון ה באמת ולא להיות חרדית או כל דבר אחר. איך אני אדע שהדרך שלי היא הדרך הנכונה באמת?
תשובה: ב"ה, לא צריך להנעל על ציבור אחד, בכל ציבור יש חלק מהאמת, צריך לדעת לקחת את מה שטוב ונכון אצל כל ציבור, זו עבודה יותר קשה מאשר להחליט לאן את שייכת ואז לזרום עם כולם ביתרונות ובחסרונות, כך שאם את שואלת מהו רצון ה  - להיות חרדי או דתי לאומי, התשובה היא לעבוד את השם על ידי בירור האמונה. אשמח לעזור בפלפון 0527710491 דני ארגמן
שאלה: תפילה יחף: למה אסור להתפלל יחף? חוקות גויים? הרי אנחנו ההינו פה קודם. לא פעם במקום להתפלל תפלת מנחה (יחיד) ב"כיף" התפללתי עם פחות כוונה כי לנעול לעליים הופך את התפילה למשהו שצריך להתכונן יותר מדי.
תשובה: ב"ה, לא מתפללים יחף כי כך לא עומדים היום לפני מלך או אדם חשוב. אם זה גורם להכנות לתפילה, אדרבא תפילה צריכה הכנה, לא נגשית להתפלל כהמשך של חוויות היום אלא יש לזה מקום מיוחד שמצריך הכנה. ללבוש נעלים זה לא נקרא להתכוננן יותר מדי. תראה כמה הכנות עושה אדם לפני פגישה עם אדם חשוב לו. דני ארגמן
שאלה: נטילת ידיים : כבוד הרב 1. האם מותר ליטול נטילת ידיים של בוקר בשירותים? 2. האם מותר ליטול נטילת ידיים אחרי שירותים בשירותים? 3. בהנחה שאסור ליטול בשירותים, אם אני נמצאת במקום שקצת מסובך לא נעים בו ללכת לכיור שהוא לא בשירותים, האם מותר במקרה כזה ליטול בשירותים? 4. בשירותים ציבוריים יש הרבה פעמים חדר ובתוכו תאי שירותים. האם החדר נחשב חלק מהשירותים לצורכי ברכות נטילת ידיים?
תשובה: א. כשאין ברירה אחרת ב. כשאין ברירה אחרת ג. מותר, ובלבד שהם נקיים ד. בשירותים ציבוריים יש טינופת רבה, ועל כן כל המתחם הצמוד לביה"כ נחשב חלק מהשירותים עצמם ואין ליטול בו
שאלה: ברכת המזון: כבוד הרב אשמח לדעת: האם מברכים "ברכת המזון" אחרי כל ארוחה או אחרי אכילה של לחם? התכוונתי אם אכלתי ארוחה ללא לחם האם עליי לברך ברכה זו? מראש והמשך יום טוב
תשובה: ב"ה, אם אוכלים ארוחה ללא לחם לא מברכים ברכת המזון אלא ברכת בורא נפשות ואם אכלת גם מזונות מברכים גם על המחיה. דני ארגמן